Решение на Общия съд (първи състав) от 10 юни 2020 г. — Oosterbosch/Парламент
(Дело T‑131/19)
„Публична служба — Договорно наети служители — Възнаграждение — Надбавка за непрекъсната работа или за работа на смени — Член 56а от Правилника — Правна сигурност — Принцип на законност — Понятие за нощен труд“
1.      Жалби на длъжностните лица — Обжалване по съдебен ред на решението, с което се отхвърля подадената по административен ред жалба — Ефект — Сезиране на съда с жалба срещу оспорения акт — Изключение — Решение, което няма характер на потвърждение — Вземане под внимание на изложените в него мотиви
(членове 90 и 91 от Правилника за длъжностните лица)
(вж. т. 33—35)
2.      Възражение за незаконосъобразност — Обхват — Актове, срещу които може да се повдигне възражение за незаконосъобразност — Акт от общ характер, на който се основава обжалваното решение — Необходимост от правна връзка между обжалвания акт и оспорения акт от общ характер — Неприложимост на правилото за съответствие между жалбата по съдебен и жалбата по административен ред
(член 277 ДФЕС)
(вж. т. 53—55)
3.      Длъжностни лица — Представителство — Комитет на персонала — Задължително консултиране с него — Обхват — Задължение на администрацията да предприеме действия по становището на комитета на персонала — Липса
(вж. т. 80)
4.      Длъжностни лица — Условия на труд — Надбавка за работа на смени — Условия за предоставяне — Въвеждане на вътрешна уредба, която предвижда разделяне на денонощието на три периода и установява няколко смени през тях — Допустимост
(член 56а от Правилника за длъжностните лица; член 1, параграф 1 от Регламент № 300/76 на Съвета, изменен с Регламент № 1873/2006)
(вж. т. 108 и 110—113)
5.      Длъжностни лица — Условия на труд — Надбавка за работа на смени — Нощен труд — Понятие — Задължение за прилагане на националното право — Липса
(член 56, първа алинея от Правилника за длъжностните лица; член 2, параграф 3 от Директива 2003/88 на Европейския парламент и на Съвета)
(вж. т. 126)
6.      Длъжностни лица — Условия на труд — Надбавка за работа на смени — Нощен труд — Понятие — Частично припокриване на една от смените с нощния период — Изключване
(член 56, първа алинея от Правилника за длъжностните лица; член 2, параграф 4, буква б) от Директива 2003/88 на Европейския парламент и на Съвета)
(вж. т. 129)
Предмет
Искане на основание член 270 ДФЕС за отмяна на фишовете за заплата на жалбоподателя за март, април и юни 2018 г.
Диспозитив
1)
Отхвърля жалбата.
2)
Осъжда г‑н Marc Oosterbosch да заплати съдебните разноски.